Агенцијата за заштита на правото на слободен пристап до информациите од јавен карактер согласно член 109 став 4 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од А.К од Скопје, поднесена против Судски совет на Република Севрена Македонија, по предметот Барање за пристап до информации од јавен карактер, на 11.12.2023 година го донесе следното

**Р Е Ш Е Н И Е**

1. Жалбата изјавена од А.К од Скопје, поднесена против Судски совет на Република Севрена Македонија, заведена во Агенцијата под бр.08-426 на 27.11.2023 година, по предметот Барање за пристап до информации од јавен карактер**, СЕ ОДБИВА како неоснована**.
2. Решението на Имателот на информации бр. 11-2169/2023-5 од 16.11.2023 година **СЕ ПОТВРДУВА.**

**О Б Р А З Л О Ж Е Н И Е**

А.К од Скопје на 06.11.2023 година поднел Барање за пристап до информации од јавен карактер до Судски совет на Република Севрена Македонија, заведено кај Имателот на информации под бр.11-2169/2 од 07.11.2023 година, со кое побарал да му се достави следната информација:

“Колку пати е злоупотребен АКМИС системот со цел судијата Марин Станевски и судијата Душан Јосифов од Основниот кривичен суд Скопје бидат избрани за судии во постапка за оцена на обвинителен акт на ОЈО Скопје КО 1 бр.105/17 од 17.11.2017 година по предмет заведен под КООА бр.104/17 од 25.12.2017 година и по предмет заведен под КООА бр.104/17 од 25.12.2017 година на Основниот суд Скопје 1 Скопје, а кои исти судии претходно за исти странки, ист предмет, ист кривичен суд, постапуваа во притворска постапка како член односно Претседател на Кривичниот совет на Основниот суд Скопје 1 Скопје, по предмет заведен под број КС. Бр. 154/17 од 27.07.2017 година или пак предметот е земен на рака“.

Постапувајќи по Барањето на Барателот, Имателот на информации донел Решение бр. 11-2169/2023-5 од 16.11.2023 година, со кое Барањето за пристап до информации од јавен карактер се одбива. Во Образложението на Решението е наведено: “...Видно од содржината на барањето за слободен пристап до информации од јавен карактер со истото се бара Судскиот совет да констатира злоупотреба на АКМИС системот на Основен кривичен суд Скопје со цел одредени предмети во кои барателот на информацијата се јавува како странка да бидат доделени на одредени судии иако претходно по истите предмети постапувале во друга фаза од постапката ....Судскиот совет на Република Северна Македонија утврди дека информацијата предмет на барањето на подносителот е информација која не се создадени од страна на Советот, ниту информација со која располага Советот, ниту Советот има надлежност да врши надзор над примената на АКМИС системот од причини што во смисла на чл.14 ст.1 од Законот за управување со движењето на предметите во судовите надзор над автоматизираниот комјутерски систем

за управувањето со судски предмети врши Министерството за правда. .....Поради наведените причини, а во смисла на чл.18 ст.1 од Законот за слободен пристап до информации од јавен карактер Судскиот совет на Република Северна Македонија барањето за слободен пристап до информации од јавен карактер го препрати на надлежно постапување на Основниот кривичен суд Скопје“.

Незадоволен од донесеното Решение, Барателот на информации на 27.11.2023 година до Агенцијата поднесе Жалба, заведена под бр.08-426.

Агенција, преку е-маил заведен под бр.08-426 од 27.11.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 11.12.2023 година, Имателот на информации до Агенцијата достави Одговор на жалба бр.11-2169/2023-9 од 05.12.2023 година во кој наведува: “...Барањето во Советот е заведено под бр. 11-2169-2 од 07.11.2023 година и по истото е постапено на начин што со решение на Советот бр.11-2169/23-5 барањето е одбиено од причини што бараната информација не е создадена од страна на Советот, односно не е информација со која Советот располага.....Согласно одредбите од Законот за Судски совет на Република Северна Македонија во доменот на надлежноститена Советот не спаѓа вршење надзор над АКМИС системот во судовите и констатирање неправилности и злоупотреби на истиот...ниту надзор во Основниот кривичен суд Скопје кој во конкретниот случај е предмет на барањето на барателот на информацијата. Советот ниту има увид во АКМИС системот на Основниот кривичен суд Скопје, ниту е надлежен да врши надзор над примената на АКМИС системот, од кои причини Советот и не може да располага со таков тип на информација.....“.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ја одби како неоснована, а Решението бр. 11-2169/2023-1-5 од 16.11.2023 година на Имателот на информации го потврди**, поради следното:

По разгледувањето на Жалбата и другите списи во врска со предметот, Агенцијата утврди дека Имателот на информации постапил по предметот согласно член 20 став 1 од Законот за слободен пристап до информации од јавен карактер со тоа што донел Решение со образложение дека бараната информација не е создадена од страна на Советот ниту располага со истата и дека Барањето е препрапатено на надлежно постапување до Министерството за правда.

 Агенцијата му укажува на Барателот на информации на следното:

Согласно член 3, став 1, алинеја 2 од Законот за слободен пристап до информации од јавен карактер „информација од јавен карактер е информација во било која форма што ја создал или со која располага имателот на информацијата согласно со неговите надлежности.“

 Имателот на информации не е должен да создава нова информација, или да презема дополнителни дејства од своја надлежност, за да го задоволи Барателот во однос на неговото поднесено Барање на информации за слободен пристап до информации од јавен карактер.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**